Spomenik palim borcima Bogomolje
<s>Spomenik palim borcima Bogomolje je je monumentalni spomenik palim borcima i žrtvama fašističkog terora u selu Bogomolje, na istoku otoka Hvara, rad poznatog slikara i kipara Joke Kneževića.</s>

<s>Spomenik od bijelog i crnog kamena nalazi se na istočnoj strani trga u centru sela.</s><s>Podignut je na kamenoj bazi i to u obliku dva kamena bloka položena pod kutom od devedeset stupnjeva, od kojih je onaj sjeverniji položen uspravno, podsjećajući na obelisk, dok je istočni položen vodoravno.</s><s>Sam način postavljanja ova dva bloka može asocirati na stojećeg i na palog borca.</s><s>Između blokova nalazi se crna kamena ploča grobnice.</s>

<s>Na vodoravno položenom bloku nalazi se urezani reljef s prikazom partizanskih boraca u brodu.</s><s>Uspravni kameni blok na širim stranama (sjeverna i južna) nosi urezane prikaze partizana u borbi i ranjenika u bolnici.</s><s>Scene vjerojatno prdstavljaju amalgam autorovih vlastitih iskustava kao partizanskog borca (veristički i opori detalji) i klastične motivike soc-realizma.</s><s>Na užoj (zapadnoj) strani bloka su urezana imena 20 palih boraca kojima je spomenik i posvećen.</s><s>Reljefni prikazi su izrazito jednostavni i ostavlaju dojam u kamen urezanih crteža.</s>

<s>Na samoj bazi spomenika, nalazi se natpis u jednom redu: „Vaše srce kuca u srcu zemlje ove za koju ste dali živote i snove.“</s>

<s>Spomenik, svečano otvoren u ljeto 1969., sam autor je u svojim memoarima opisao riječima: „U Bogomolju sam također napravio spomenik palim borcima, arhitektonskog žanra.</s><s>Tu je obelisk s tri kamene plohe na kojima su ugravirani motivi iz NOB-a.</s><s>To je spomenik arhitektonsko-kiparski, pa čak i slikarski, jer je rađen crnim i bijelim kamenom.“</s>

<s>Ovaj spomenik valja promatrati u kontekstu desetak metara dugog urezanog reljefa slične tematike, kojeg je autor, također u bijelom kamenu izradio 1965. za tadašnju Vojnu bolnicu u Splitu (danas bolnica Križine).</s><s>Spomenik u Bogomolju je od njega kasniji, ali likovno i zamjetno kvalitetniji.</s>

<s>Galerija</s>

<s>Vanjske poveznice
Spomenik Bogomolje na TopoHvar
Spomenik Bogomolje na Spomenici NOB-a
Spomenik Bogomolje na Spomenici Wiki
Spomen ploča zahvale za podizanje spomenika</s>

<s>Literatura i izvori
Mirjana Kolumbić: Bogomolje – Spomenik palim borcima, Prilozi povijesti otoka Hvara VI, Hvar, 1982., str. 62
Joko Knežević: Moja sjećanja, Zagreb, 1996., str. 169, 222, 281
 
NOB
Spomenici u Hrvatskoj
NOB
Hrvatska u Drugom svjetskom ratu
Narodnooslobodilačka borba
Jugoslavenska umjetnost</s>

